દાઢીધારી બાબા યુનિવર્સિટિનો ભૌતિકશાસ્ત્ર વિભાગ અત્યંત હરિયાળુ કેમ્પસ ધરાવતો હતો. ઘણોબધો વિસ્તાર વૃક્ષોથી આચ્છાદિત હતો તો બાકીનો વિસ્તાર બગીચા અને ઘાસની લોને રોક્યો હતો. આ લીલી સ્વપ્નસૃષ્ટીની વચ્ચે ભૌતિકશાસ્ત્ર વિભાગનું એ સહેજ જૂની બાંધણીનું બિલ્ડીંગ અડીખમ ઉભું હતું. બગીચામાં અને લોનમાં ઘણાબધા બાંકડાઓ મુકેલા હતાં. આમ તો સામાન્ય માણસો ભૌતિકશાસ્ત્ર વિષયમાં આવવાનું ખાસ પસંદ કરતા નથી પણ આ જગ્યાનો જાદુ એવો હતો કે ત્યાં આસપાસમાં રહેતાં માણસો ભૌતિકશાસ્ત્ર વિભાગમાં આવવાનું જરૂર પસંદ કરતાં. ત્યાં બાંકડે બેસનારને શ્વાસ દ્વારા ફેફસામાં અનહદ આનંદ ભરાવાની ગેરંટી હતી. ફિઝીક્સના વિદ્યાર્થીઓ માટે તો આવું કેમ્પસ સ્વર્ગ સમાન હતું. ઘણા વિદ્યાર્થીઓ ત્યાં બાંકડે બેસી ચેસ